b'\n_START_ARTICLE_\nJohannes Villemson\n_START_PARAGRAPH_\nJohannes Villemson (25. m\xc3\xa4rts 1893 Tallinn \xe2\x80\x93 22. m\xc3\xa4rts 1971 Chicago, USA) oli Eesti kergej\xc3\xb5ustiklane, kiiruisutaja ja sporditegelane.\n_START_SECTION_\nKohtuniku ja sporditegelasena\n_START_PARAGRAPH_\nTegutses 8 spordialal kohtunikuna, sh maadluskohtunikuna Pariisi (1924), Amsterdami (1928) ja Berliini OM-il (1936), 11 korda EM-il ning t\xc3\xb5stekohtunikuna Pariisi OM-il. Oli koos J\xc3\xbcri Lossmaniga Eesti esimesi spordistatistikuid ja 1917\xe2\x80\x9326 esimeste spordikalendrite koostajaid._NEWLINE_Oli 1920\xe2\x80\x9340 ESL-i ja ESK asjaajaja, spordib\xc3\xbcroo peasekret\xc3\xa4r, EOK asjaajaja (1923\xe2\x80\x9340), EKRAVE Liidu, Kergej\xc3\xb5ustiku- ning Maadlus-, Poksi- ja T\xc3\xb5steliidu asjaajaja. _NEWLINE_1941 t\xc3\xb6\xc3\xb6tas Kehakultuuri- ja Spordikomitee plaani- ja rahandussektori juhatajana, 1943\xe2\x80\x9344 Rahvakasvatuse Peavalitsuse Spordiameti raskej\xc3\xb5ustikuinstruktorina. _NEWLINE_Oli 1923\xe2\x80\x9326 Kadrioru staadioni ehituskomitee liige. ESK esindajana andis 31. X 1940 koos A. Luhti ja K. Vitsutiga staadioni \xc3\xbcle D\xc3\xbcnamo EV N\xc3\xb5ukogule. _NEWLINE_Oli Kalevi juhatuse liige, kergej\xc3\xb5ustikuosakonna laekur ja majandusjuht, v\xc3\xa4lismaailmaga spordisidemete arendaja, Eesti Spordilehe talitusjuht ja kaast\xc3\xb6\xc3\xb6line (1920\xe2\x80\x9340) ning mitme spordiala v\xc3\xb5istlusm\xc3\xa4\xc3\xa4ruste t\xc3\xb5lkija ja koostaja._NEWLINE_Aastal 1944 l\xc3\xa4ks Saksamaale, 1949 siirdus USA-sse. USA-s Chicagos oli ta aastaid sealse Eesti Seltsi esimees. _NEWLINE_Tema tuhk maeti 1982. aastal Tallinna Metsakalmistule.\n_START_SECTION_\nIsiklikku\n_START_PARAGRAPH_\nTa oli Henrik Villemsoni isa.'